
[bookmark: _GoBack]Módosítás		23 és 26
Rendeletre irányuló javaslat
11 preambulumbekezdés

	

	A Bizottság által javasolt szöveg
	Módosítás

	(11)	A Bizottság által az e rendelet hatásának rendszeres nyomon követése keretében elvégzett, és valamely tagállam kellően indokolt kérésére vagy a Bizottság saját kezdeményezésére indított értékelés függvényében rendelkezni kell bármely szükséges intézkedés lehetőségéről az e rendelet hatálya alá tartozó bármely olyan termék behozatalára vonatkozóan, amely hátrányosan érinti a hasonló vagy közvetlenül versenyző termékek uniós piacát, illetve egy vagy több tagállami piacát. A baromfi, a tojás és a cukor piacain különösen bizonytalan a helyzet, és kárt okozhat az uniós mezőgazdasági termelőknek, ha az Ukrajnából érkező behozatal emelkedne. Helyénvaló automatikus biztosítékot bevezetni a tojásra, a baromfira és a cukortermékekre vonatkozóan, amelyet akkor aktiválnak, ha az e rendelet alapján behozott mennyiségek meghaladják a 2022-ben és 2023-ban behozott mennyiségek számtani átlagát.
	(11)	A Bizottság által az e rendelet hatásának rendszeres nyomon követése keretében elvégzett, és valamely tagállam kellően indokolt kérésére vagy a Bizottság saját kezdeményezésére indított értékelés függvényében rendelkezni kell bármely szükséges intézkedés lehetőségéről az e rendelet hatálya alá tartozó bármely olyan termék behozatalára vonatkozóan, amely hátrányosan érinti a hasonló vagy közvetlenül versenyző termékek uniós piacát, illetve egy vagy több tagállami piacát. A gabona, a baromfi, a tojás, a cukor és a méz piacain különösen bizonytalan a helyzet, és kárt okozhat az uniós mezőgazdasági termelőknek, ha az Ukrajnából érkező behozatal emelkedne. Helyénvaló automatikus biztosítékot bevezetni a búzára, az árpára, a zabra, a kukoricára, a tojásra, a baromfira és a cukor- és méztermékekre vonatkozóan, amelyet akkor aktiválnak, ha az e rendelet alapján behozott mennyiségek meghaladják a 2021-ben, 2022-ben és 2023-ban behozott mennyiségek számtani átlagát.


Módosítás		24 és 28
Rendeletre irányuló javaslat
4 cikk – 7 bekezdés

	

	A Bizottság által javasolt szöveg
	Módosítás

	(7)	Amennyiben a 2024. június 6. és december 31. közötti időszakban a tojás, baromfi vagy cukor – 2024. január 1-jétől kezdve összesített – behozatalának mennyisége eléri a 2022-ben és 2023-ban behozott vonatkozó mennyiségek számtani átlagát, a Bizottság 21 napon belül és az (EU) 2015/478 rendelet 3. cikkének (1) bekezdésével létrehozott, védintézkedésekkel foglalkozó bizottság tájékoztatását követően:
	(7)	Amennyiben a 2024. június 6. és december 31. közötti időszakban a a közönséges búza, a búzaliszt és -pellet, az árpa, az árpaliszt és -pellet, a zab, a kukorica, a kukoricaliszt és -pellet, az árpa (durva őrlemény és dara), az egyébként megmunkált gabona, a méz, a tojás, baromfi vagy cukor – 2024. január 1‑jétől kezdve összesített – behozatalának mennyisége eléri a 2021-ben, 2022-ben és 2023-ben behozott vonatkozó mennyiségek számtani átlagát, a Bizottság 14 napon belül és az (EU) 2015/478 rendelet 3. cikkének (1) bekezdésével létrehozott, védintézkedésekkel foglalkozó bizottság tájékoztatását követően:

	a)	2024. december 31-ig újból bevezeti az 1. cikk (1) bekezdésének b) pontjával felfüggesztett megfelelő vámkontingenst az adott termékre vonatkozóan; és
	a)	2024. december 31-ig újból bevezeti az 1. cikk (1) bekezdésének b) pontjával felfüggesztett megfelelő vámkontingenst az adott termékre vonatkozóan; és

	b)	2025. január 1-jétől bevezeti vagy az említett számtani átlag öttizenkettedének megfelelő vámkontingenst, vagy az 1. cikk (1) bekezdésének b) pontjával felfüggesztett megfelelő vámkontingenst, attól függően, hogy melyik a magasabb.
	b)	2025. január 1-jétől bevezeti vagy az említett számtani átlag öttizenkettedének megfelelő vámkontingenst, vagy az 1. cikk (1) bekezdésének b) pontjával felfüggesztett megfelelő vámkontingenst, attól függően, hogy melyik a magasabb.

	Amennyiben a 2025. január 1. és június 5. közötti időszakban a tojás, baromfi vagy cukor 2025. január 1-jétől kezdve összesített behozatalának mennyisége eléri a 2022-ben és 2023-ban behozott vonatkozó mennyiségek számtani átlagának öttizenkettedét, a Bizottság 21 napon belül és legkésőbb a következő naptári hónapban, a védintézkedésekkel foglalkozó bizottság tájékoztatását követően újból bevezeti az 1. cikk (1) bekezdésének b) pontjával felfüggesztett megfelelő vámkontingenst az adott termékre vonatkozóan.
	Amennyiben a 2025. január 1. és június 5. közötti időszakban a közönséges búza, a búzaliszt és -pellet, az árpa, az árpaliszt és -pellet, a zab, a kukorica, a kukoricaliszt és -pellet, az árpa (durva őrlemény és dara), az egyébként megmunkált gabona, a méz, a tojás, baromfi vagy cukor 2025. január 1-jétől kezdve összesített behozatalának mennyisége eléri a 2021‑ben. 2022-ben és 2023-ben behozott vonatkozó mennyiségek számtani átlagának öttizenkettedét, a Bizottság 14 napon belül és legkésőbb a következő naptári hónapban, a védintézkedésekkel foglalkozó bizottság tájékoztatását követően újból bevezeti az 1. cikk (1) bekezdésének b) pontjával felfüggesztett megfelelő vámkontingenst az adott termékre vonatkozóan.

	E bekezdés alkalmazásában a tojás, baromfi és cukor kifejezés a társulási megállapodás I-A. mellékletének függelékében szereplő, a tojásra és az albuminokra, a baromfihúsra és baromfihús-készítményekre, valamint a cukrokra vonatkozó vámkontingensek hatálya alá tartozó valamennyi termékre vonatkozik, és a számtani átlagot úgy kell kiszámítani, hogy a 2022. és 2023. évi importmennyiség összegét el kell osztani kettővel.
	E bekezdés alkalmazásában a közönséges búza, a búzaliszt és -pellet, az árpa, az árpaliszt és -pellet, a zab, a kukorica, a kukoricaliszt és -pellet, az árpa (durva őrlemény és dara), az egyébként megmunkált gabona, a méz, a tojás, baromfi és cukor kifejezés a társulási megállapodás I-A. mellékletének függelékében szereplő, a közönséges búzára, a búzalisztre és -pelletre, az árpára, az árpalisztre és -pelletre, a zabra, a kukoricára, a kukoricalisztre és -pelletre, az árpára (durva őrlemény és dara), az egyébként megmunkált gabonára, a mézre, a tojásra és az albuminokra, a baromfihúsra és baromfihús-készítményekre, valamint a cukrokra vonatkozó vámkontingensek hatálya alá tartozó valamennyi termékre vonatkozik, és a számtani átlagot úgy kell kiszámítani, hogy a 2021., 2022. és 2023. évi importmennyiség összegét el kell osztani hárommal.

